Martin Lidegaard (RV), 2007-03-14:
Jeg kan ikke lade være med at spørge ministeren, som jo er forholdsvis ny på den her ressort, om den der øgede valgfrihed og fleksibilitet, som skulle være formålet med det hele her, virkelig er det, forældrene efterspørger.
De forældre, jeg taler med, har ét ønske, og det er at få flere hænder, mere tid, mere kvalitet i deres barns daginstitution.
Jeg tror, det allervigtigste for alle os, der arbejder alt for meget i forhold til, hvad vi burde, er, at vi har en god fornemmelse, når vi sætter vores barn i daginstitutionen.
Derfor kan jeg ikke lade være med at spørge den nye familieminister: Er det virkelig den klogeste måde at bruge pengene på, at vi dels sætter taksterne ned, selv om forældrene ikke ønsker det, og at vi så i øvrigt indfører en masse nye regler, der sluger pædagogernes tid, i stedet for at pædagogerne kunne bruge tiden på børnene?
Er det en rigtig prioritering, når det kommer til stykket, eller er det, forældrene er interesserede i, simpelt hen ikke mere tid, mere omsorg til børnene?
Men det, jeg gerne vil understrege, er, at vi jo netop ikke kan vide det herindefra, vi kan ikke gøre os til dommere over, hvad det er, der er godt for børnene, og hvad det er, forældrene derude ønsker.
Derfor må vores opgave være at sikre mangfoldighed, sikre, at familierne har nogle valgmuligheder, at de har mulighed for at få passet deres børn på de tidspunkter af døgnet, de har lyst til, i de tilbud, som de har lyst til osv. osv. Så jeg vil sige: Ja, vi synes, det her er en rigtig god prioritering, bl.a. fordi det giver nogle muligheder for familierne, så de kan indrette deres hverdag, som de selv ønsker det, til gavn for deres børn.
Jamen så tror jeg simpelt hen, der må være sket en eller anden procedurefejl, da man havde afstemningerne her i salen, dengang man vedtog takstnedsættelserne, for da lavede vi et ændringsforslag, hvor vi sagde: Skulle vi nu ikke lade forældrene og kommunerne selv bestemme, om de vil bruge pengene på at nedsætte taksterne eller de vil bruge pengene på bedre kvalitet?
Og der skete simpelt hen den tekniske fejl, at regeringen stemte imod.
Det må jo have været en fejl efter det, ministeren siger.
Hvis man virkelig gerne vil have, at kommunerne og forældrene selv skal bestemme, hvorfor kom man så til stemme imod det?
Kan jeg forvente, at ministeren vil rette den fejl, sådan at forældrene nu får en chance for at vælge mere omsorg til deres børn i stedet for at få den der plovmand om måneden ekstra?
Altså, jeg tror simpelt hen, regeringen går helt fejl i, hvad det er, forældrene er interesserede i.
Men jeg ved det ikke.
Det er derfor, jeg siger: Hvorfor så ikke lade forældrene bestemme selv?
Hvorfor ikke lade kommunerne, institutionerne, forældrene bestemme selv?
Hvorfor vil regeringen med vold og magt presse de takstnedsættelser ned i halsen på folk?
Så det tror jeg sådan set er en rigtig god prioritering, og jeg står helt inde for den.
Det, der skal forstås, er jo, at vi ikke siger enten det ene eller det andet.
Det er rigtigt, at vi nedsatte taksterne, og at vi valgte at prioritere det.
Men samtidig valgte vi jo at afsætte 2 mia. kr. til at øge kvaliteten i dagtilbuddene, for det var også det, vi hørte fra børnefamilierne: De ønsker rigtig gode tilbud.
Næsten alle børn i Danmark – jeg tror, det er 90 pct. – er i en daginstitution hver eneste dag.
Derfor ønsker vi at prioritere det her så massivt, som vi har gjort.